Марија је рођена 4. јануара 1995. у Ајамонтеу у Шпанији. Интересовање за плес и певање, показивала је још као дете. То ју је одвело на такмичење где се бирао шпански представник за Дечју песму Евровизије 2004. Победила је са синглом "Antes muerta que sencilla". Са истом песмом представила се на Дечјој песми Евровизије где је такође тријумфовала. Тиме је поставила два рекорда; највише икада освојених поена на овом такмичењу (171 поен) и највећа бодовна разлика између првопласираног и другопласираног (31 поен). Ово је била и Дечја Евровизија са највећим бројем учесника, тада 18. Њене рекорде су касније разбиле Анастасија Петрик (највећа бодовна разлика између првопласираног и другопласираног) и Дестини Чукуњере (највише икада освојених поена на овом такмичењу) и то обе за 4 поена.